dekksoffiser
Store norske leksikon,Teknologi og industri,Transport,Sjøfart og skipsindustri,Yrkesbetegnelser og mannskap i sjøfarten
Dekksoffiser er befal på handelsskip med navigasjonsutdannelse og omfatter skipsfører og styrmenn. Skipsfører er den ansvarlige om bord i et fartøy og som har ansvaret for mannskapet, fartøyet, last og passasjerer. Overstyrmann er skipsførerens nestkommanderende og har ansvar for lasting, lossing og skipets stabilitet. Førstestyrmann har det daglige ansvaret for navigeringen om bord. Antall dekksoffiserer på hvert fartøy er avhengig av størrelse og fartsområde.
Dekksoffisersertifikat klasse 1 (D1), tidligere sjøkapteinsertifikat, er det internasjonalt godkjente sertifikatet som ligger til grunn for yrkestittelen sjøkaptein og er det høyeste sertifikatet for dekksoffiserer. For å løse D1-sertifikatet er det krav om fullført videregående opplæring med fagbrev eller alternativt fem års relevant arbeidserfaring, 30 måneders fartstid på fartøy og toårig høyskolestudium som dekksoffiser. Les mer i Store norske leksikon skipsfart skipsfører styrmann